Document ID: 31998R1550

ΚΑΝΟΝΙΣΜΟΣ (ΕΚ) αριθ. 1550/98 ΤΗΣ ΕΠΙΤΡΟΠΗΣ της 17ης Ιουλίου 1998 για την τροποποίηση του κανονισμού (ΕΚ) αριθ. 2571/97 σχετικά με την πώληση σε μειωμένη τιμή βουτύρου και τη χορήγηση ενισχύσεως στην κρέμα γάλακτος, στο βούτυρο και στο συμπυκνωμένο βούτυρο που προορίζονται για την παρασκευή προϊόντων ζαχαροπλαστικής, παγωτών και άλλων προϊόντων διατροφής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2) και ιδίως το άρθρο 6 παράγραφος 6 και το άρθρο 12 παράγραφος 3,
Εκτιμώντας:
ότι ο κανονισμός (ΕΚ) αριθ. 2571/97 της Επιτροπής (3) τροποποιήθηκε από τον κανονισμό (ΕΚ) αριθ. 1061/98 (4) για να μειωθεί από έξι σε τρεις μήνες η προθεσμία χρησιμοποιήσεως και ενσωματώσεως στα τελικά προϊόντα, των προϊόντων που αναφέρονται στο άρθρο 1 7 ότι η τροποποίηση αυτή εισήχθη μετά από κατάσταση που χαρακτηριζόταν από αδικαιολόγητα μεγάλο αριθμό αιτήσεων 7 ότι από αυτό προέκυψε μείωση των ζητουμένων ποσοτήτων 7 ότι λαμβάνοντας υπόψη τη νέα κατάσταση, πρέπει να αυξηθεί η προθεσμία που προβλέπεται για την ενσωμάτωση στα τελικά προϊόντα σε τέσσερις μήνες 7
ότι σε περίπτωση υπερβάσεως της προθεσμίας που καθορίσθηκε στο άρθρο 11 κατά λιγότερες από 60 ημέρες, το άρθρο 18 παράγραφος 3 δεύτερο εδάφιο και το άρθρο 22 παράγραφος 4 τρίτο εδάφιο του κανονισμού (ΕΚ) αριθ. 2571/97 προβλέπουν την επιβολή κυρώσεως τεσσάρων Ecu ανά τόνο και ανά ημέρα 7 ότι το ποσό αυτό διαπιστώθηκε ότι είναι πολύ μικρό, λαμβάνοντας υπόψη την παρούσα κατάσταση της αγοράς και συνεπώς πρέπει να αυξηθεί σε έξι Ecu ανά τόνο και ανά ημέρα 7
ότι τα μέτρα που προβλέπονται στον παρόντα κανονισμό είναι σύμφωνα με την γνώμη της επιτροπής διαχειρίσεως γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2571/97 τροποποιείται ως εξής:
1. στο άρθρο 11, οι όροι «τριών μηνών» αντικαθίστανται από τους όρους «τεσσάρων μηνών» 7
2. στο άρθρο 18 παράγραφος 3 δεύτερο εδάφιο και στο άρθρο 22 παράγραφος 4 τρίτο εδάφιο, οι όροι «4 Ecu ανά τόνο και ανά ημέρα» αντικαθίστανται από τους όρους «6 Ecu ανά τόνο και ανά ημέρα».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στις ποσότητες που κατακυρώνονται αρχής γενομένης από την 14η δημοπρασία.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Ιουλίου 1998.

Labels: 3
17
6